Det skriver computerworld.dk. TDC finder det konkurrenceforvridende, at en statsvirksomhed lægger et fiberkabel ud til øen i august, når teleselskabet, der er privatejet, i forvejen har et kabel ud til øen. Derfor har TDC skrevet til Energistyrelsen for at få styrelsen til at vurdere, om Energinet.dk holder sig inden for lovens rammer, når statsvirksomheden lægger fiberkablet ned sammen med et søkabel. TDC ville have Energistyrelsens ord på, om det var tilladt, at lægge et kabel ud. Nu har de fået svar. -Hovedspørgsmålet er, om der er hjemmel til det, og det er der, siger cand. jur. og fuldmægtig Søren Ramsing fra Energistyrelsen. Energinet.dk har argumenteret, at statsvirksomheden skal bruge fiberkablet til at styre strømforsyningen. TDC har argumenteret, at det ligger uden for det offentlige energiselskabs virksomhed.
Statsvirksomheden Energinet.dk får lov til at lægge et fiberkabel ud til Læsø. TDC ser det som unfair konkurrence.